Judas Priest

Judas Priest je heavy metal bend osnovan 1969 u Birminghamu, Engleskoj. Klasični sastav benda čine vokalist Rob Halford, gitaristi K.K. Downing i Glenn Tipton, i Ian Hill na bas gitari. Oni su jedan od bendova koji su pokrenuli tzv. ˝Novi val britanskog heavy metala˝ (eng. NWOBHM) početkom osamdesetih godina dvadesetog stoljeća.

Povijest 
Sve počinje 1969. u Birminghamu sa jednim pjevačem imena Alan Atkins i basistom Brunom Staphenhillom, koji odlučuju osnovati hard rock bend. Ime za bend biraju iz jedne pjesme Boba Dylana (The Ballad Of Frankie Lee and Judas Priest). Počinje potraga za ostatkom članova pa testiraju gitarista K.K Downinga, koji u prvi trenutak biva odbijen. 1970. prvotna jezgra se razilazi, ali Atkins i Downing se susreću s ciljem osnivanja benda. K.K. Downing inače tada već ima bend, Freight, gdje operiraju i basist Ian Hill te bubnjar John Ellis. Atkins pita za mjesto vokala u Freightu, na što ostali prihvaćaju i mijenjaju ime benda u Judas Priest. Tako nastaje jedan od najvećih heavy metal bendova na svijetu. Kasnije na Atkinsovo mjesto dolazi Rob Halford, bivši kazališni inženjer rasvjete. On zajedno sa K.K. Downingom i Glennom Tiptonom za gitarama, Ianom Hillom za basom i Johnom Hinchom kao bubnjarem izdaje prvi full length 1974., imena Rocka Rolla. Makar ta ploča i nije imala najbolju prodaju, ne bi se trebale zaboraviti savršene skladbe kakve Rocka Rolla i Cheater. Nakon dve godine izlazi nešto zreliji album Sad Wings Of Destiny gdje se malo više ističe hard rock stil i gdje sigurno ne nedostaju hitovi kao The Ripper ili Victim of Changes. 1977. i 1978. izlaze Sin After Sin i Hell Bent For Leather (ili Killing Machine). Tek Stained Class 1978. otkriva pravu orijentaciju grupe na heavy metal. Nakon toga nižu se problemi sa sastavom članova. 1979. izdaju svoj prvi live Unleashed in the east. Nakon tog uspjeha izlazi 1980. British Steel kao dio novog vala metala (New Wave Of British Heavy Metal). Remek djela kao Breaking The Law, Metal Gods i Grinder morala bi biti u poznanstvu svakog dobrog metalca. Izmeðu 1981. i 1982. izlaze Point Of Entry i Screaming For Vengeance sa savršenim hitovima. Dalje dolazi i Defenders Of The Faith. Izmeðu 1984. i 1990. izlaze Turbo i Ram It Down i live album Priest...Live!. U to vrijeme zavladala je nekakva situacija bez inicijative u bendu, koji se ipak budi dolaskom bubnjara Scotta Travisa i izdavanjem Painkiller-a. Bend tu postiže nevjerojatan i najsavršeniji dosad heavy metal zvuk.

Nažalost ne ide sve najboljim tijekom. Halford ima neke razmirice sa ostatkom benda te se on razilazi s njima. Judas Priest uskoro dobiva novog vokalista. Ime mu je Tim Ripper Owens. On je u bend ušao kao njihov fan, a i sam nadimak je uzeo od imena njegove najomiljenije pjesme. Oni zajedno snimaju albume Jugulator, Live Meltdown, Demolition te Live In London sa mnogo različitijim prizvukom od prijašnjih, no ništa od toga ne dovodi bend na onaj nivo koji je imao prije. Halford u meðuvremenu ima solističke projekte sa svojim bendovima (Two, Fight, Halford) i izdaje nekoliko dobrih albuma.

Na kraju dolazi do toga da ponovno okupljanja Halforda sa starom ekipom postaje najzatraženija stvar meðu fanovima. 2003. dogovoren je prelazak Owensa u Iced Earth, dok se Halford vraća. Odmah počinje rad na novom albumu koji se zove Angel of Retribution i koji će najstariji heavy metal bend poslije Black Sabbatha vratiti u život.

Sadašnji sastav 
 Rob Halford, glavni vokal (1973.- 1991., 2003.- )
 Glenn Tipton na gitari (1974.- )
 K.K.Downing na gitari (1969.- )
 Ian Hill na bas-gitari (1969.- )
 Scott Travis na bubnjevima (1989.- )

Bivši članovi 
 Vokali:
 Tim "Ripper" Owens (1997.- 2003.)
 Alan Atkins (1967.- 1973.)
 Bubnjevi:
 Dave Holland (1979.- 1989.)
 John Hinch (1973.- 1975.)
 John Ellis (1969.- 1971.)
 Alan "Skip" Moore (1971.- 1973, 1975.- 1977.)
 Chris "Congo" Campbell (1972.- 1973.)
 Les Binks (1977.- 1979.)

Diskografija 
 Rocka Rolla (1974.)
 Sad Wings of Destiny (1976.)
 Sin After Sin (1977.)
 Stained Class (1978.)
 Killing Machine (1978.) (album poznat i kao "Hell Bent for Leather")
 Unleashed in the East (1979., live album)
 British Steel (1980.)
 Point of Entry (1981.)
 Screaming for Vengeance (1982.)
 Defenders of the Faith (1984.)
 Turbo (1985.)
 Priest...Live! (1987., live album)
 Ram It Down (1988.)
 Painkiller (1990.)
 Jugulator (1997.)
 Live Meltdown (1998., live album)
 The Best of Judas Priest: Living After Midnight (1998., kompilacija)
 Demolition (2001.)
 Live in London (2002., live DVD)
 Electric Eye (2003., live DVD)
 Angel of Retribution (2005.)
 Nostradamus (2008)
 Redeemer of Souls (2014)
 Firepower (2018)

Eksterni linkovi 

 Službena web-stranica sastava
 Judas Priest Pula - neslužbena obožavateljska stranica 

Britanske heavy metal grupe